આ અંગેની વિગત એવી છે કે ઇડર તાલુકાના આરસોડીયા ગામના ખેડૂત ભરતભાઇ ગોવિંદભાઇ પરમાર છેલ્લા પાંચેક વર્ષથી પોતાના પરિવાર સાથે ભોલેશ્વર વિસ્તારમાં વસવાટ કરતા હતા. તેમના પરિવારમાં તેમની પત્નિ આંગણવાડી કેન્દ્રમાં ફરજ બજાવતા હોવાનું તેમજ બે પુત્રો સાથે સુખમય જીવન વિતાવી રહ્યા હતા અને ભરતભાઇ પરમાર પણ ઇકો ગાડી ચલાવતા હતા. પરંતુ શુક્રવારે સવારે દસેક વાગ્યાના સુમારે કોઇ અગમ્ય કારણોસર ભરતભાઇ ગોવિંદભાઇ પરમારે સેલફોસની ગોળીઓ ખાઇ લેતા તેમને તબિયત લથડી હતી. જેમને સારવાર માટે અમદાવાદની એપોલો હોસ્પિટલમાં લઇ જવામાં આવ્યા હતા, જયાં તેમનું સારવાર દરમિયાન મોત નિપજયુ હતું.